ผู้แปรพักตร์จากพม่ากล่าวว่า รัฐบาลทหารมีโครงการลับมุ่งสร้างอาวุธนิวเคลียร์
บรรดานักวิจัยในประเทศไทยกล่าวว่า ผู้แปรพักตร์จากพม่าสองคนกล่าวว่า รัฐบาลทหารมีโครงการลับที่มีจุดมุ่งจะสร้างอาวุธนิวเคลียร์ และอาจสามารถ
บรรดานักวิจัยกล่าวว่า ผู้แปรพักตร์ทั้งคู่บอกด้วยว่าเกาหลีเหนือมีส่วนเกี่ยวโยงกับโครงการนั้นด้วยทำให้เกิดความวิตกกังวล เกี่ยวกับการที่เกาหลีเหนือทำให้อาวุธนิวเคลียร์แพร่กระจายถ้าหากข้อกล่าวอ้างเหล่านั้นเป็นความจริง ในการให้สัมภาษณ์ ต่อคณะนักวิจัยชาวออสเตรเลียในช่วงสองปีที่ประเทศไทยผู้แปรพักตร์ทั้งสองคนกล่าวว่ากำลังมีการก่อสร้างกลุ่มอาคาร ตามถ้ำในย่านที่เป็นเขาทางภาคเหนือของพม่าผู้แปรพักตร์ทั้งสองกล่าวว่า เกี่ยวพันกับโครงการลับนั้นโดยตรง และว่าพม่ามีจุดมุ่งหมายที่จะสร้างอาวุธนิวเคลียร์ เรื่องราวที่ผู้แปรพักตร์เล่าให้ฟังนั้น ลงพิมพ์อยู่ในหน้าหนังสือพิมพ์ซิดนีย์ มอร์นิ่ง เฮอเริลด์ แต่ไม่มีการระบุชื่อเสียงเรียงนามของบุคคลทั้งสอง ทั้งนี้เพื่อปกปิดรูปพรรณสัณฐานของชายทั้งสองหนังสือพิมพ์ ซิดนีย์ มอร์นิ่งเฮอเริลด์อ้างคำพูดของนักวิจัยคนหนึ่งผู้สัมภาษณ์ผู้แปรพักตร์ทั้งสองคนคือศาสตราจารย์ด้านยุทธศาสตร์คดีศึกษา เดสมอนด์ บอลแห่งมหาวิทยาลัย ออสเตรเลียน แนชชั่นเนิลที่กล่าวว่าถ้าเรื่องนั้นเป็นความจริง พม่าอาจเริ่มการผลิตอาวุธนิวเคลียร์หนึ่งชิ้นได้อาจจะภายในปีพุทธศักราช 2557 ก็เป็นได้ ผู้แปรพักตร์คนหนึ่งเป็นอดีตนายทหารบกพม่า เล่าให้บรรดานักวิจัยฟังว่าเขาได้รับการฝึกอบรมที่กรุงมอสโคว์ ในฐานะเป็นส่วนหนึ่งของแผนการของพม่า ที่จะตั้งกองพันนิวเคลียร์ซึ่งประกอบด้วยทหารหนึ่งพันนายผู้ที่จะสร้างอาวุธนิวเคลียร์ ส่วนผู้แปรพักตร์อีกคนหนึ่งกล่าวว่า เขาเป็นคนจัดการในด้านการติดต่อกับรัสเซียและเกาหลีเหนือและเป็นคนจัดแจงให้เกาหลีเหนือ นำอุปกรณ์มาส่งให้ตอนกลางคืน นักหนังสือพิมพ์อิสระ ฟิล ธอร์นตันผู้ทำงานอยู่ในประเทศไทย และเป็นอีกคนหนึ่งที่สัมภาษณ์ผู้แปรพักตร์ทั้งสองคนกล่าวว่าถึงแม้ชายทั้งสองคนจะไม่รู้จักกันแต่เรื่องที่คนทั้งสองเล่าให้ฟังนั้นมีข้อเท็จจริงที่สำคัญๆ ตรงกันซึ่งทำให้คำบอกเล่าของคนทั้งสองน่าเชื่อถือมากขึ้น รัสเซียกำลังช่วยพม่าสร้างเตาปฏิกรณ์นิวเคลียร์เพื่อใช้ในด้านพลเรือน แต่คุณ ฟิล ธอร์นตัน กล่าวว่าการที่รัฐบาลทหารพม่า ร่วมมือกับเกาหลีเหนือเป็นเรื่องที่น่าวิตกกังวลอย่างแท้จริง เสียง คุณ ฟิล ธอร์นตันกล่าวไว้ตอนนี้ว่า "พม่าลงนามในสนธิสัญญาห้ามการแพร่กระจายของอาวุธนิวเคลียร์และมีรัสเซียคอยช่วยเหลือผมคิดว่าเรื่องนั้นไม่น่าเป็นห่วง ถ้ารัสเซียและพม่ากำลังทำอะไรบางอย่างก็พอจะเชื่อแน่ได้ว่าทั้งสองฝ่ายจะปฏิบัติตามสนธิสัญญา แต่ถ้ามีเกาหลีเหนือซึ่งเป็นประเทศนอกคอกเข้ามาเกี่ยวข้องด้วย ก็เป็นเรื่องที่น่ากังวลใจ" เมื่อเดือนมิถุนายน เรือเกาหลีเหนือลำหนึ่งซึ่งเชื่อกันว่า แล่นมุ่งหน้าไปยังพม่าโดยนำสินค้าที่น่าสงสัยไปด้วย โดนแรงกดดันของนานาประเทศจนต้องหันหลังแล่นกลับไปเกาหลีเหนือ รัฐมนตรีว่าการกระทรวงการต่างประเทศอเมริกันฮิลลารีคลินตันกล่าวต่อที่ประชุมเกี่ยวกับความมั่นคงของภาคีแห่งสมาคมอาเซียนเมื่อเดือนที่แล้วว่าบรรดาภาคีควรวิตกห่วงใยเรื่องที่ประเทศนอกคอกสองประเทศ อาจกำลังถ่ายโอนเทคโนโลยีนิวเคลียร์ให้กันและกันว่าการที่พม่าและเกาหลีเหนือมีความสัมพันธ์ทางทหารใดๆ ต่อกันจะเป็นภัยคุกคามต่อภาคเอเชียตะวันออกเฉียงใต้โดยตรง